Ալեքսանդր Մյասնիկյանի հուշարձան (Երևան)

Ալեքսանդր Մյասնիկյանի հուշարձան, գտնվում է Երևանում, տեղադրվել է 1980-ին, ի պատիվ հայ կուսակցական, քաղաքական, հասարակական գործիչ Ալեքսանդր Մյասնիկյանի։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։

 Հեղինակներ 
 Ճարտարապետ՝ ակադեմիկոս Ջիմ Թորոսյան
 Քանդակագործ՝ Հայաստանի ժողովրդական նկարիչ Արա Շիրազ

 Տվյալներ 
Հուշարձանը կառուցված է գրանիտից ու բազալտից, բարձրությունը 8,6 մետր է։

Արձանի հետնամասում գտնվող պատերից մեկի վրա փորագրված է Եղիշե Չարենցի Մյասնիկյանի հիշատակին 1936 թվականի ապրիլի 16-ին գրված քառատողի առաջին տողը. «Նայիրյան արևն էր քո մեջ՝ լենինյան հրով ճառագած»։

 Պատմություն 
1976 թվականի փետրվարի 10-ին Երևանում տեղադրվել է Ալեքսանդր Մյասնիկյանի հուշարձանը կառուցելու մասին հուշաքար։

Հուշարձանի բացումը կայացել է 1980 թվականի նոյեմբերի 25-ին ՀԽՍՀ 60-ամյակի տոնակատարության օրերին, Կարմիր բանակի (այժմ՝ Սուրբ Գրիգոր Լուսավորչի) փողոցումԱրտուշ Խանջյան, Երևանի արձանները, «ՎՄՎ Փրինթ», Երևան, 2004, ISBN 99941-920-1-9։

2020-2022 թվականներին, Միքայել և Կարեն Վարդանյանների նախաձեռնությամբ և ֆինանսավորմամբ, իրականացվել են վթարային կարգավիճակում գտնվող հուշարձանային համալիրի հիմնանորոգման աշխատանքները։

 Պատկերասրահ 

 Ծանոթագրություններ 

 Արտաքին հղումներ 
 ՀՀ հուշարձանների տեղեկատվական շտեմարան

Կատեգորիա:1980 քանդակներ
Կատեգորիա:Արա Շիրազի քանդակներ
Կատեգորիա:Երևանի հուշարձաններ
Կատեգորիա:Ջիմ Թորոսյանի հուշարձաններ